گور گووند رائے

گور گووند رائے اپادھیائے (1841ء – 1912ء) ہندو مت کے عالم و محقق اور برہمو سماج کے مبلغ تھے۔ انھوں نے برہمو سماج کے رسالہ "دھم تتو" کی چالیس برس ادارت کی اور متفرق ادیان و مذاہب کی مذہبی کتابوں کے منتخب اقتباسات یکجا کرنے میں انھوں نے کیشب چندر سین کی مدد کی۔ اقتباسات کا یہ مجموعہ "شلوک سنگرہ" کے نام سے شائع ہوا۔Kopf, David, The Brahmo Samaj and the Shaping of the Modern Indian Mind, 1979, pp. 235-6, Princeton University Press, 

 ابتدائی زندگی 
گور گووند کے والد کا نام گور موہن رائے تھا۔ ان کی پرورش چچا کے ہاتھوں ہوئی۔ گور گووند کی ابتدائی تعلیم رنگ پور ہائی اسکول میں ہوئی، ساتھ ہی انھوں نے سنسکرت اور فارسی زبانیں بھی سیکھیں اور کچھ عرصہ ایک مسلمان درویش سے درس بھی لیا۔Sengupta, Subodh Chandra and Bose, Anjali (editors), 1976/1998, Sansad Bangali Charitabhidhan (Biographical dictionary) Vol I, , p. 146,  1863ء سے 1866ء تک وہ پولیس میں سب انسپکٹر رہے۔ پچیس برس کی عمر میں انھوں نے ملازمت ترک کردی اور کیشب چندر سین کے ساتھ ہو گئے اور جلد ہی برہمو سماج کے مبلغ بن گئے۔

 محقق ہندو مت 
سنہ 1869ء میں کیشب چندر سین نے انھیں ہندو مت کی تحقیق پر مامور کیا۔ اس کے بعد برسوں وہ ہندومت کا مطالعہ اور اپنے مطالعے کا نچوڑ کتابوں اور مضامین کی شکل میں شائع کرتے رہے۔ ہندومت پر ان کی وسیع و عمیق معلومات کی بنا پر کیشب چندر سین نے انھیں "اپادھیائے" کے خطاب سے نوازا۔Sastri, Sivanath, History of the Brahmo Samaj, 1911-12/1993, p. 208, Sadharan Brahmo Samaj.

 ذاتی خصوصیات 
ایک عظیم محقق کی حیثیت سے گور گووند نے پوری زندگی زہد و قناعت کے ساتھ بسر کی اور اپنا سارا وقت مطالعہ کے لیے وقف کر دیا۔ ان کی دنیوی ضرورتوں کی کفالت پرچار آشرم کے صدر کانتی چندر متر نے اپنے ذمہ لے لی تھی، چنانچہ انھوں نے ہی گور گووند کے دونوں بچوں کو تعلیم دلوائی۔ پرچار آشرم پاتوٹولہ، کلکتہ میں واقع برہمو سماج کا ایک چھوٹا سا ادارہ تھا جس کا مقصد مبلغین اور ان کے اہل و عیال کی نگہداشت اور پڑوس کی عمارت میں قیام پزیر طلبہ اور چھاپہ خانے کی دیکھ بھال تھا۔Niyogi, Niranjan, Smritir Gourab Smritir Sourav (The scent of glorious memories), 1969, , pp. 104-111.

 حوالہ جات 

زمرہ:1841ء کی پیدائشیں
زمرہ:1912ء کی وفیات
زمرہ:انیسویں صدی کے ہندو مذہبی رہنما
زمرہ:برہمو شخصیات
زمرہ:بنگالی شخصیات
زمرہ:بنگالی نشاۃ ثانیہ سے منسلک شخصیات
زمرہ:بیسویں صدی کے ہندو مذہبی رہنما
زمرہ:ضلع پبنا کی شخصیات
زمرہ:کولکاتا کے اسکالر
زمرہ:بنگالی زبان کے بیرونی روابط پر مشتمل مضامین
زمرہ:بھارتی ہندو مبلغین
زمرہ:بیسویں صدی کے ہندوستانی اسکالر
زمرہ:انیسویں صدی کے ہندوستانی اسکالر